[bookmark: _Hlk229662969]PROJECTE DE L’ORDENANÇA NO FISCAL REGULADORA DE LA PRESTACIÓ PATRIMONIAL PÚBLICA NO TRIBUTÀRIA EN CONCEPTE DE TARIFES PER LA PRESTACIÓ DEL SERVEI DE SUBMINISTRAMENT D’AIGUA POTABLE I SERVEIS ACCESSORIS AL TERME MUNICIPAL DE BLANES.

PREÀMBUL 
La Directiva marc de l’Aigua de la Unió Europea (Directiva 2000/60/CE del Parlament Europeu i del Consell de 23 d’octubre del 2000, publicada en el DOCE el 22 desembre de 2000) proporciona uns principis comuns i un marc general d’actuació per coordinar els esforços destinats a millorar la protecció de les aigües comunitàries en els aspectes quantitatius i qualitatius i fomentar-ne l’ús racional. En aquest sentit, estableix que l’estructura tarifària del subministrament d’aigua ha d’afavorir-ne l’estalvi i imposa el principi de recuperació dels costos dels serveis relacionats amb l’aigua. L’aplicació d’aquests principis porta a:
a) Distingir entre quota fixa i consum real per tal d’afavorir l’estalvi d’aigua, per contraposició al sistema basat en un consum mínim que repercuteix el cost fix i estructural juntament amb l’aigua consumida fins a un volum determinat. 
b) Repercutir íntegrament els costos generals de forma equitativa entre tots els usuaris.
El municipi de Blanes ja fa molts anys que va substituir, el consum mínim  per una quota fixa i una quota variable calculada sobre l’aigua consumida realment, en el sentit que l’estructura tarifària del subministrament d’aigua ha d’afavorir-ne l’estalvi i que la major part dels costos associats al subministrament domiciliari d’aigua són fixos o de caràcter estructural. 
Les sentències del Tribunal Superior de Justícia de Catalunya número 790/2014, de 13 d’octubre de 2014 (recurs ordinari 1032/2013) i número 47/2016, de data 21 de gener de 2016 (rotlle d’apel·lació 47/2016), van declarar que l’Ordenança Fiscal 310.03 reguladora de la taxa per subministrament d’aigua potable és conforme a dret, en la mesura que l’establiment de tarifes diferents en la quota fixa de consum domèstic, en funció de l’ús de l’habitatge com a primera o segona residència, tendeix a repercutir equitativament els costos fixos i variables entre tots els usuaris del servei.
La regulació de la contraprestació d’aquest servei ha d’adaptar-se a les disposicions sobre la matèria dictades a través de la Llei 9/2017, de 8 de novembre, de contractes del sector públic (LCSP). 

En aquest sentit, l'article 20.6 del Reial decret legislatiu 2/2004, de 5 de març, pel qual s'aprova el Text refós de la Llei reguladora de les hisendes locals (TRLRHL), disposa que les contraprestacions econòmiques establertes coactivament que es percebin per la prestació dels serveis públics a què fa referència l'article 20.4 TRLRHL, entre ells, el servei de distribució d'aigua, realitzada de forma directa mitjançant personificació privada o mitjançant gestió indirecta, tenen la consideració de prestacions patrimonials de caràcter públic no tributària i s’hauran d’establir mitjançant Ordenança. 

Els objectius de l’ordenança són:

a) L’adaptació als canvis normatius de rang superior, derivat de la modificació de l’article 20.6 del TRLRH, en la nova redacció donada per la LCSP.
b) Assegurar la sostenibilitat econòmica i financera del servei d’aigua.
c) Ajustar les tarifes a la realitat dels costos d’explotació, manteniment i inversió.
d) Garantir la qualitat i la continuïtat del servei.
e) Promoure la responsabilitat i la consciència en l’ús de l’aigua.
f) Incorporar tarifes socials d’acord amb la Llei 24/2015, de 29 de juliol, de mesures urgents per afrontar l’emergència en l’àmbit de l’habitatge i la pobresa energètica.

Aquesta ordenança s’adequa als principis de necessitat, eficàcia, proporcionalitat i seguretat jurídica recollits en l’article 129 de la Llei 39/2015, d’1 d’octubre, del procediment administratiu comú de les administracions públiques. En concret, els principis de necessitat i eficàcia venen motivats per l’exigència d’adaptar la normativa municipal ja existent a la nova redacció de l’article 
20.6 del TRLRHL originada per la LCSP, per tal de definir i establir les tarifes per la prestació del servei de conformitat amb la naturalesa jurídica que els atorga la nova regulació, sense que existeixi cap altre mecanisme per portar a terme aquesta adaptació que no sigui l’aprovació d’una ordenança. 

Pel que fa al principi de transparència, aquest es compleix amb els tràmits a que es sotmet aquesta ordenança, mitjançant la consulta pública prèvia i els tràmits d’audiència i informació públiques. Així mateix, resulta proporcional perquè aquesta ordenança regula exclusivament els aspectes econòmics de la contraprestació econòmica que han d’abonar els usuaris pel gaudiment del servei públic de subministrament d’aigua potable. Aquesta ordenança manté l’estructura i l’import de les tarifes de la derogada Ordenança Fiscal número 310.03, en el sentit que estableix una quota fixa (quota de servei) diferent per a consum domèstic, comercial, industrial i altres, i una quota variable (consum d’aigua) que modula els imports en funció del volum d’aigua, i manté el quadre de quotes per m3 realment consumit comú a tots els abonats domèstics. Aquest quadre és creixent per tal de penalitzar el consum innecessari i traslladar també els costos fixos al consum. 
En conseqüència, estableix l’estructura de les tarifes (quotes fixes i variables, trams, blocs i la seva quantia), els sistemes de determinació de l’import de la factura, els períodes de facturació, les formes de pagament i els ajornaments i les conseqüències de l’impagament, aspectes imprescindibles per tal de garantir la seguretat jurídica de tot el procés, ja que fa públic i transparent un marc de relacions estable, predictible, integrat i clar de les relacions econòmiques entre els usuaris i el gestor dels serveis. Aquesta norma es completa amb el reglament del servei que té com a finalitat regular els aspectes tècnics de la relació entre el servei i els diferents actors (usuaris i gestor dels serveis). 

Finalment, en relació al principi d’eficiència, aquesta ordenança no imposa cap càrrega administrativa que no es trobi justificada en ordre a garantir una correcta prestació del servei.

CAPÍTOL PRIMER.
DISPOSICIONS GENERALS.

Article 1. Fonament, objecte i àmbit d’aplicació de l’ordenança.
1. De conformitat amb allò que disposa l’article 20.6 del Reial Decret Legislatiu 2/2004, de 5 de març, pel qual s'aprova el Text Refós de la Llei Reguladora de les Hisendes Locals (TRLRHL), l’Ajuntament de Blanes estableix la prestació patrimonial de caràcter públic no tributari, per la prestació del servei de subministrament d’aigua potable del municipi.

2. L’objecte d’aquesta ordenança és regular les tarifes del servei públic de subministrament d’aigua potable i serveis accessoris que es realitzi en l’àmbit territorial del municipi de Blanes.
3. El servei de distribució i subministrament d’aigua potable és de titularitat municipal. La forma de gestió del servei és per concessió administrativa. Aquest servei es presta a través de la societat d’economia mixta Aigües de Blanes SA, titular de l’explotació, la qual està participada en un 51% per l’Ajuntament de Blanes.
4. Pel que fa als aspectes tècnics dels serveis objecte d’aquesta Ordenança, serà d’aplicació allò que estableix el corresponent reglament regulador del servei vigent en cada moment.
Article 2. Natura de les tarifes.
1. Les tarifes reguladores en aquesta ordenança constitueixen la contraprestació econòmica per la prestació del servei de subministrament d’aigua potable, o bé per la prestació, el gaudiment o la realització de tots aquells serveis accessoris al servei de subministrament, regulats a l’apartat de tarifes d’aquesta Ordenança.
2. Les tarifes tenen natura de prestació patrimonial de caràcter públic no tributari, d’acord amb allò que disposa l’article 20.6 del TRLRHL, en els termes de l’article 31.3 de la Constitució.
3. L’import en concepte de prestació patrimonial de caràcter públic no tributari és un ingrés propi de la societat Aigües de Blanes SA (ABSA) en la seva condició de gestor del servei.
Article 3. Persones obligades al pagament.
Estan obligades al pagament de les quotes resultants d’aplicar les presents tarifes les persones físiques, les persones jurídiques i les herències jacents, comunitats de bens i la resta d’entitats que, sense tenir personalitat jurídica, constitueixin una unitat econòmica o un patrimoni separat, que sol·licitin, es beneficiïn o gaudeixin d’alguns dels serveis regulats en aquesta Ordenança. En particular, es consideren persones obligades les següents:
a) Titulars de contractes de subministrament d’aigua, subscrits amb el gestor del servei o, prèviament, amb l’Ajuntament o qualsevol altre gestor que en algun moment hagi estat l’encarregat de realitzar la prestació dels serveis.
b) Aquells que siguin responsables o beneficiaris d’alguna prestació, gaudiment o de la realització d’algun dels fets regulats en les tarifes, encara que no disposin de contracte de subministrament.
c) Les persones responsables de qualsevol defraudació (connexions directes, manipulació de comptadors o utilització de qualsevol altre mecanisme per defraudar) tinguin o no la condició d’abonades i sens perjudici de la responsabilitat penal i civil que els pugui ser exigida.
Article 4. Naixement de l’obligació.
L’obligació de satisfer la contraprestació neix en el moment en què s’inicia la prestació o gaudiment dels serveis objecte d’aquesta Ordenança, es disposi o no de contracte de subministrament i es mantindrà fins que no es produeixi el cessament de la prestació o gaudiment o s’efectuï la baixa del contracte.

CAPÍTOL SEGON.
FACTURACIÓ i PAGAMENT DELS SERVEIS.
Article 5. Determinació del consum.
1. El consum d’aigua es determina preferentment pel sistema d’estimació directa mitjançant comptadors homologats per la diferència entre la lectura actual i la immediata anterior, sistemes d’aforament o altres mecanismes de control.
2. Si el gestor del servei no disposa en el moment de la facturació de la lectura actual, el consum a facturar es determinarà per estimació indirecta aplicant el procediment següent:
2.1. L’estimació de consum es realitza a partir de la determinació de la mitjana del consum diari, d’acord amb el mètode que sigui d’aplicació entre els que s’indiquen a continuació:
2.1.1. Quan el gestor dels serveis disposi de consum reals durant el darrer any, la mitjana de consum diari s’obtindrà a partir del quocient entre el consum anual i el nombre de dies de l’any. Si l’abonat presenta un consum estacionari el càlcul de consum s’efectuarà segons el consum realitzat durant el mateix període de temps i en la mateixa època de l’any anterior. De no existir, es liquidaran les prestacions patrimonials de caràcter públic no tributàries d’acord a la mitjana aritmètica dels sis mesos anteriors.
2.1.2. Quan no es conegui cap consum, la mitjana del consum diari s’obté aplicant un consum equivalent al corresponent al màxim del 1er tram del Cànon de l’ACA.
2.2. La mitjana del consum diari obtinguda s’aplicarà al període de consum en el qual és precís estimar el consum.
2.3. El consum estimat es pot regularitzar, després de la signatura d’un compromís d’entrega de lectura en cas de que ABSA no pugui accedir a la lectura del comptador; sense limitació temporal, en el moment en què es pugui obtenir lectura real, aplicant les següent regles:
2.3.1. En el cas que el consum estimat hagi estat superior al real, es procedirà a liquidar el consum real, minorant el consum facturat a compte, retornant, en el seu cas, els imports que es corresponguin.
2.3.2. En el cas que el consum estimat hagi estat inferior al real, es procedirà a liquidar la diferència fins al consum real, repartint el consum no comptabilitzat entre les diferents factures que s’hagin fet amb la lectura estimada.
3. En el cas que es produeixi una fuita d’aigua a causa d’una avaria interna no atribuïble a negligència de l’abonat o quan s’acumuli un període llarg de lectures estimades que provoquin un increment superior al 25% en m3 respecte del seu consum habitual bimestral d’aigua, es revisarà la liquidació a instància de l’interessat.

Per poder gaudir d’aquesta excepcionalitat la persona obligada haurà de complir els següents requisits:
3.1 ser titular de la pòlissa de subministrament.
3.2 es referirà, com a màxim, a dos bimestres consecutius de consum excessiu, temps durant el qual l’interessat haurà d’haver solucionat la incidència
3.3 s’exigirà l’aportació de la documentació justificativa de la reparació de la fuita
3.4 no es podrà aplicar a un mateix abonat més de dues vegades en un període de dos anys.
3.5 es podrà sol·licitar informe de l’enginyer municipal.

La tramitació de l’expedient per acumulació de lectures estimades o supòsit similar:
a) solament podrà tramitar-se una vegada per abonat
b) exigirà la formalització d’un compromís per facilitar puntualment la lectura del comptador o el funcionament correcte del tele-comptador.

S’entendrà per consum habitual la mitjana aritmètica dels últims dos anys o, si l’alta té antiguitat inferior, del període més gran possible.

En els casos d’habitatge secundari o habitatge d’ús turístic, on el consum varia significativament segons els mesos de l’any, el càlcul de la mitjana es farà únicament sobre els períodes que registrin consum, ja sigui durant la temporada estival o en altres moments en què l’habitatge estigui ocupat. S’exclouran del càlcul de la mitjana, en tot cas, els períodes sense consum o amb consum reduït que demostrin que l’allotjament no ha estat habitat. El càlcul, així mateix, s’estendrà als 3 anys naturals anteriors a l’incident. Si l’alta té antiguitat inferior a 3 anys, la mitjana es determinarà amb el màxim d’informació possible.

La revisió s’ajustarà a les normes següents:
a. Ús domèstic i ús comercial i industrial:
Preu m3/ mes: per determinar el preu per m3/mes, es fixarà el consum habitual de l’habitatge o local, previ estudi de l’historial del consum dels 2 darrers anys i s’aplicarà la tarifa m3 aplicable a aquesta mitjana segons la TAULA A (ús domèstic) o TAULA B (ús comercial i industrial) annexes, segons correspongui, a tots els m3 consumits amb la fuita.
b. Piscines comunitàries i altres instal·lacions comunitàries:
Preu m3/mes: Tarifa aplicable segons es determina en la quota per consum domèstic de la present ordenança, a tots el m3 consumits amb la fuita.

Repercussió de costos externs:
En concepte de reintegrament, es repercutiran al contribuent titular del contracte de subministrament les quantitats que l’Ajuntament de Blanes ha de pagar a tercers pels mateixos m3 corresponents a la fuita i que són els següents:
· ATLL, concessionària de la Generalitat SA
· Cànon de l’Aigua (tribut de l’Agència Catalana de l’Aigua): els imports que resultin de l’aplicació del Decret legislatiu 3/2003 de 4 de novembre pel que s’aprova el text refós de la legislació en matèria d’aigües de Catalunya, la llei catalana 5/2012 de 20 de març de mesures fiscals, financeres i administratives i altres normes que siguin d’aplicació
c. Càmpings i hotels:
Preu per m3/mes: Tarifa aplicable segons es determina en la quota de consum comercial pels càmpings i hotels, reduïda en un 25%, a tots els m3 consumits amb la fuita.

4. En el supòsit de defraudació de consum, la regularització de consums es realitzarà aplicant les següents regles:
4.1. Per a la quantificació del volum de frau, sempre que no sigui possible aplicar l’estimació directa, es procedirà de la forma següent:
4.1.1. La durada del frau es determinarà per la mitjana entre el màxim i el mínim de dies possibles de frau, en la qual el màxim és el termini entre dues lectures de comptadors i el mínim és un dia. En absència de lectures, el termini màxim del frau serà d’un any.
4.1.2. El volum de frau es determinarà aplicant a la durada del frau un consum estimat equivalent a dues hores diàries de consum segons la capacitat nominal del comptador que s’hagués hagut d’instal·lar en atenció al tipus d’ús, el nombre d’unitats a subministrar i el cabal màxim que permeti la connexió fraudulenta.
4.2. El responsable del frau haurà de fer front a la quota que resulti de l’aplicació de les tarifes establertes en aquesta ordenança i, addicionalment, a les despeses suportades pel gestor dels serveis per a la reparació de danys ocasionats.
Article 6. Contingut i periodicitat de la facturació.
1. ABSA documentarà els serveis prestats a cada obligat al pagament mitjançant factures que s’ajustaran a la normativa reguladora d’aquests tipus de documents.
2. ABSA facturarà l’import dels serveis contractats i els efectivament gaudits per períodes delimitats entre dues dates, d’acord amb la modalitat tarifària aplicable a cada servei.
3. El servei de subministrament d’aigua potable per comptador es facturarà per períodes bimensuals, inclòs les connexions contra incendis. S’exceptuen els casos de pacte específic entre l’obligat de pagament i el gestor de serveis o de determinats usos, que poden facturar-se per períodes diferents.
En els supòsits d’alta per nova contractació i baixa per extinció del contracte el període de consum es prorrateja d’acord amb les dates efectives de prestació del servei.
4. Si se suspèn el servei corresponent a una pòlissa o contracte, el gestor dels serveis no emetrà cap factura a partir de la data de suspensió, excepte quan l’obligat al pagament, com a conseqüència de la manipulació dels precintes o mitjançant altres mecanismes, disposi d’aigua.
5. Quan en un període de facturació siguin d’aplicació tarifes diferents, la facturació s’ha d’efectuar a prorrata entre els diferents períodes.
Article 7. Termini i forma de pagament.
1. L’obligat de pagament pot triar entre el pagament mitjançant domiciliació bancària o el pagament efectiu en els llocs indicats en la factura.
2. En el supòsit de la domiciliació bancària, el pagament no tindrà eficàcia alliberadora fins al venciment del termini de devolució del càrrec domiciliat. En el cas de devolució del càrrec per causes imputables a l’obligat de pagament, aniran a compte seu la totalitat de les despeses que es produeixin amb motiu d’aquesta devolució.
3. Si l’obligat al pagament no ha triat domiciliació, el pagament s’haurà d’efectuar dins del termini i en els llocs establerts a la factura, que com a mínim serà de vint dies naturals a partir de la data d’expedició.
4. Transcorregut el termini de pagament, l’import de la factura es veurà incrementat, si és el cas, amb l’import que en concepte de despeses d’impagament es pugui establir en les tarifes d’aquesta ordenança.
En tot cas, es repercutirà als abonats el cost que les entitats bancàries apliquin per la devolució dels girs bancaris formalitzats en el cas de pagaments domiciliats.
Article 8. Suspensió del subministrament.
ABSA pot suspendre la prestació del subministrament en el supòsit d’impagament d’acord amb el procediment establert al Reglament regulador del servei de subministrament d’aigua i a la normativa vigent.
Article 9. Devolucions d’imports per facturacions errònies.
1. L’obligat de pagament pot sol·licitar la devolució dels imports abonats a conseqüència de l’emissió de factures errònies. La sol·licitud ha d’expressar de forma clara i concisa els conceptes la devolució dels quals es requereix i els fonaments de la sol·licitud i ha d’aportar qualsevol document que acrediti la petició.
2. ABSA ha d’emetre factura rectificativa i practicar la devolució dels imports a l’obligat de pagament, preferentment en la mateixa forma com es va fer.
3. Si ABSA detecta un error en la tipologia dels usos, o qualsevol altra incidència que determini una facturació indeguda procedirà a regularitzar la situació.

CAPÍTOL TERCER.
ESTRUCTURA i DETALL DE LES TARIFES.
Article 10. Estructura de les tarifes del servei de subministrament d’aigua.
La tarifa de subministrament d’aigua comprèn una quota fixa (quota de servei) i una quota variable (consum d’aigua), que aniran en funció dels següents criteris :
a) Quota de servei: la quota fixa de subministrament d’aigua s’establirà per a cada període de facturació en funció del tipus de comptador instal·lat en el punt de subministrament.
b) Consum d’aigua: la quota variable modula els imports en funció del volum d’aigua subministrada.
Article 11. Tarifes del servei de subministrament d’aigua potable.
Per definir el preu corresponent al consum d’aigua es defineixen la sèrie vinculada als usos següents:
- domèstics: el qual s’aplica als subministraments per a usos domèstics i als subministraments per a serveis contra incendis per a particulars.
- comercials, que s’aplica als subministraments per a usos comercials, i industrials, que s’aplica als subministraments per a usos industrials, als subministraments per a edificis d’ús docent, assistència sanitària o assimilable on s’hi desenvolupen activitats, als subministraments per a serveis contra incendis de les activitats econòmiques, als subministraments per a usos agrícoles o hortícoles i als subministraments per a obres i serveis temporals
Els subministraments per a usos municipals es troben exempts d’aplicació de tarifa.
Tarifes domèstiques.
	[bookmark: _Hlk220066550]CONCEPTE
	QUOTES

	1.  QUOTES MENSUALS FIXES PER SERVEI DE SUBMINISTRAMENT     
	

	Quota general per habitatge
	 13,66 €

	[bookmark: _Hlk229653627]Bonificacions:
Es considera  habitatge principal el que és l’habitual de la unitat familiar.  El  consum regular i permanent d’aigua durant tot l’any, encara que sigui moderat, és l’indicador principal per a considerar un habitatge com a principal.
 
	

	a) Habitatges principals: tindran un 62% de bonificació sobre la quota general i tributaran
	5,20 €

	b) Habitatges buits cedits a la Borsa  de Mediació per al Lloguer Social: tindran un 62% de bonificació sobre la quota general i tributaran
	5,20 €

	c) Habitatges buits cedits a un Agent de la Propietat Immobiliària per a ser llogats als preus socials màxims establerts per a la Borsa de Mediació per al Lloguer Social tributaran
	5,20 €

	Recàrrecs:
Els habitatges buits, les llars compartides i els habitatges d'ús turístic tindran un 30% de recàrrec sobre la quota general i tributaran:  
Es considera habitatge buit aquell que no és  un habitatge principal i que es constati fefaentment, a traves  dels mecanismes d’inspecció, que no està habitat durant un període superior a quatre mesos. 
	17,74 €

	2. QUOTES CONSUMS D’AIGUA.
	

	S’aplicarà la taula annexa A per determinar el preu per m³.
	



Tarifes comercials i industrials.
	CONCEPTE
	QUOTES

	1.  QUOTES MENSUALS FIXES PER SERVEI DE SUBMINISTRAMENT     
	

	A) Subministrament comercial 
	

	Càmping d'1-440 places
	156,03 €

	Càmping de 441-879 places
	232,13 €

	Càmping de 880-1.500 places
	387,40 €

	Càmping de més de 1.500 places
	465,82 €

	Hotels d'1-100 places
	93,87 €

	Hotels de 101 a 200 places
	156,03 €

	Hotels de 201 a 300 places
	232,13 €

	Hotels de 301 a 500 places
	308,99 €

	Hotels de  més de 500 places
	465,83 €

	Restaurants
	81,29 €

	Spas
	81,29 €

	Piscines d'ús públic 
	81,29 €

	Bars, pubs, etc.
	31,86 €

	Els establiments destinats a bars que disposin d'un servei de menú o menjars, es considerarà que presten el servei de restaurant a aquests efectes i procedirà la classificació i tributació pel servei de restaurant.
	

	Comercial
	22,18 €

	Bugaderies
	81,29 €

	Provisionals d'obra
	81,29 €

	Perruqueries
	31,86 €

	Obradors
	81,29 €

	Altres 
	22,18 €

	B) Ús industrial
	81,29 €

	C) Reg de terrasses
	14,10 €

	D) Garatges,  locals sense activitat econòmica, escales comunitàries, entitats i associacions amb activitats d’interès general i sense ànim de lucre
	5,20 €



	CONCEPTE
	QUOTES

	2. QUOTES PER CONSUM D'AIGUA
	

	2.a. CONSUM DOMÈSTIC
	

	El quadre de preus per m3 és comú a tot el subministrament domèstic. Segons taula Anexa B. El càlcul de les quotes seguirà la següent fórmula:
	

	Quota per consum = C x Preu per m3.
	

	On C, són els m3 consumits per la unitat fiscal
Per al càlcul de C, cal tenir en compte els següents conceptes:
Lcn = Resultat de l'última lectura del comptador
Lcn+1 = Resultat de la lectura actual del comptador
	

	C = Lcn+1 -Lcn (m3 consumits durant el període transcorregut entre la lectura en el moment n i la lectura en el moment n+1)
	

	Per al càlcul del Preu per m3 s'aplica la TAULA A annexa en la forma següent
	

	N= Número de dies transcorreguts entre Lcn i Lcn+1
	

	Consum Mensual Estimat = 30 x C / N (estimació per prorrateig del consum mensual)
	

	El procediment per determinar el Preu per m3 és el següent:
En la taula A es localitza en la columna dels M3 consumits al mes /M3/MES) la línia on figura el Consum Mensual estimat; en aquesta mateixa línia en la columna PREU/M3 trobarem el preu a aplicar per m3 d'aigua consumit, és a dir, el Preu per m3 buscat
	

	2.b. CONSUM COMERCIAL, INDUSTRIAL I REG DE TERRASSES
	

	Llevat els grans consumidors i el Conveni amb Càmpings i Hotels que desprès es regula, s’aplicaran les mateixes fórmules i procediment que en 2.a CONSUM DOMÈSTIC però, on diu TAULA A, s'ha d'emprar la TAULA B. Els abonats comercials i industrials, amb un consum anual superior als 10.000 m3 podran sol·licitar la facturació mensual del servei, que seguirà el mateix procediment que l’establert al punt 2.a anterior.
	

	Conveni de 1 de juliol de 1996 amb Càmpings i hotels, quota per m3 ............
	0,82 €

	Quan el consum realitzat no arribi al mínim establert al conveni signat el dia 1 de juliol de 1996 amb les associacions d’hotels i de càmpings, els subjectes passius tributaran per la suma de:
a) la quota fixa de servei que els pertoqui segons l’establert a l’ordenança, d’acord amb seva activitat.
b) la quota per consum resultant de l’aplicació de la Taula A de l’article 6 de l’Ordenança Fiscal als m3 establerts com a mínim de consum en el conveni.
	

	Normes de gestió
	

	1.- Es liquidarà bimensualment (mensualment si ho sol·licita i consumeix mes de 10.000 m3 anuals) la quota que correspongui segons l’establert en aquesta l’ordenança d’acord amb la lectura real de comptador
	

	2.- Anualment es practicarà la següent liquidació:
Consum mínim anual establert segons conveni/12 = consum mensual
Taula A: preu per m3 del consum mensual = P1
Quota anual = consum mínim de conveni * P1= Q8
Pagat a compte bimensualment (6 quotes bimensuals) = Q1 + Q2 ... + Q6 = Q7
A pagar: Q8 – Q7
	

	3. Quan l’establiment, per raó d’obres, variació de places o qualsevol circumstància que motivi un canvi de consum mínim, ho posarà en coneixement amb anticipació suficient per fer les comprovacions oportunes i modificar el mínim de consum establert en conveni.
	

	2.c CONSUM D’UTILITAT PÚBLICA, quota per m3.
	0,15 € 



Article 12. Tarifa en cas de defraudació de consum.
En el cas que el servei detecti i quantifiqui consums realitzats de forma fraudulenta, el responsable haurà de pagar la liquidació per frau, sense perjudici de recàrrecs i sancions.
a) El gestor del servei haurà de formular informe amb la proposta de la liquidació del frau, considerant els següents casos:
1. Que no existeixi contracte per al subministrament d'aigua.
2. Que, per qualsevol procediment, s'hagi manipulat o alterat el registre del comptador o l'aparell de mesura per qualsevol mitjà que impliqui una alteració del seu funcionament.
3. Que s'hagin realitzat derivacions de cabal, permanent o circumstancial, abans dels equips de mesura (establiment de connexions, derivacions, implantaments, ponts, o circuits paral·lels que permetin l'ús fraudulent de l'aigua).
4. Que s'utilitzi l'aigua per a usos diferents dels contractats, afectant a la liquidació dels consums segons la prestació patrimonial de caràcter públic no tributària a aplicar.
5. Que s'hagi produït la venda o cessió a tercers d'aigua de la xarxa pública.
6. Que s’utilitzi aigua de la xarxa municipal d’hidrants i regs instal·lats a la via pública.
En tots els casos, l'import del frau deduït d’acord amb els preceptes establerts en els paràgrafs anteriors, estarà subjecte als impostos que li fossin repercutibles, de forma que en les corresponents liquidacions se n’haurà de consignar la quantia.
La tramitació de l’expedient sancionador serà instruïda per l’Ajuntament i serà notificada als interessats que, contra les mateixes, podran formular reclamacions davant l’Ajuntament en el termini de deu dies a comptar des de la notificació d'aquesta liquidació sense perjudici de les altres accions en què es considerin assistits i amb observança a la legislació aplicable.
Article 13. Repercussió de costos externs.
1. La quota fixa i la compra d’aigua a ATL, concessionària de la Generalitat SA, per raó del conveni aprovat pel Ple de l’Ajuntament de Blanes el 29 de novembre de 2012 i les seves actualitzacions posteriors es distribuirà, en funció de la facturació prevista, segons els diferents tipus de subministrament inclosos en les tarifes. 
2. La part de la quota tributària que correspon al Cànon de l’Aigua (tribut de l’Agència Catalana de l’Aigua) es repercutirà directament als subjectes passius en la forma que determinen el Decret legislatiu 3/2003 de 4 de novembre pel que s’aprova el text refós de la legislació en matèria d’aigües de Catalunya, la llei catalana 5/2012 de 20 de març de mesures fiscals, financeres i administratives  i altres normes que siguin d’aplicació. 
3. Despeses d’impagament. En compliment d’allò que regula el reglament, el servei repercutirà als abonats el cost que les entitats bancàries apliquin per la devolució dels girs bancaris formalitzats. L’import que es repercutirà serà el mateix que al servei li hagin repercutit les entitats financeres. 
Article 14. Reduccions de la tarifa.
Tarifa social.
Pels abonats al servei que justifiquin la seva condició de vulnerabilitat social per mitjà de l’informe emès pels Serveis Socials de l’Ajuntament els hi serà d’aplicació els següents preus per consum d’aigua.
	
	2.d. TARIFA SOCIAL, quota per m³
	

	
	M³/mes
	Preu m³

	
	Més de  0 fins a 3
	0,000

	
	Més de 3 fins a 9
	0,1621

	
	Més de 9 fins a 12
	0,3312

	
	Més de 12
	Taula A



A més, si la Junta de Govern Local, previ dictamen favorable de la Comissió Informativa d’Hisenda, ho acorda podrà ser d’aplicació d’una bonificació de fins el 100% de les tarifes previstes a la present ordenança.

Bonificació família nombrosa, monoparentals o monomarentals.
Per aquelles unitats familiars que justifiquin la seva condició de família nombrosa es realitzarà una reducció en el consum llegit o estimat de 3 m³ per cada fill que computi com a família nombrosa.
També es podran acollir a aquesta bonificació les famílies monoparentals o monomarentals.
Als efectes previstos en aquest apartat, s’entendrà per família nombrosa aquella que acrediti posseir el corresponent reconeixement expedit pel Departament de Benestar Social de la Generalitat de Catalunya i cal que algun dels membres inscrits en el carnet de família nombrosa sigui titular del contracte de subministrament d’aigua. 
Article 15. Altres tarifes per activitats i serveis accessoris.
A continuació es defineixen els serveis addicionals al servei de subministrament i abastament d’aigua potable, serveis classificats en termes de finançament com a no tarifaris.
15.1. Conservació de comptadors.
Per al manteniment i renovació dels comptadors instal·lats i en règim de propietat de l’abonat, s’estableixen els següents preus mensuals.
[image: ]
Segons les determinacions tècniques s’estableix la vida útil dels comptadors en 12 anys.
15.2.1. Alta del servei.
Per la realització de l’alta al servei es considera, el preu del comptador, de les aixetes, la col·locació dels mateixos, els drets i fiança, si s’escau. Per aquesta valoració s’extreuen els imports de la tarifa de preus unitaris aprovada per l’ajuntament.
15.2.2. Traspàs de comptador.
En cas que un mateix titular vulgui donar-se de baixa d’un punt de servei i traslladar-se a un nou punt de servei, i es pugui utilitzar el mateix comptador que tenia instal·lat, es considerarà, el preu del material necessari, la seva col·locació, els drets i fiança, si s’escau. Per aquesta valoració s’extreuen els imports de la tarifa de preus unitaris aprovada per l’ajuntament.
15.2.3. Canvi o pèrdua de comptador.
En situacions de pèrdua, robatori o per canvi de comptador degut a que el comptador sofreix danys, s’haurà de procedir a la instal·lació d’un nou comptador on l’abonat haurà de fer-se càrrec de les despeses del mateix.
15.2.4. Baixa del servei.
Davant de sol·licituds de baixa voluntària del servei, l’ens gestor aplicarà tot allò que està regulat en el reglament del servei.
L’abonat tindrà dret a::
- percebre l’import de la fiança dipositada en l’INCASOL
- en cas que ho sol·liciti, el retorn del l’aparell que tenia instal·lat.
15.2.5. Reconnexió per suspensió.
En cas que un abonat hagi sigut objecte de suspensió del servei en aplicació dels escenaris que preveu el reglament del servei i sol·liciti la seva reconnexió haurà de finançar els costos corresponents al procés de reconnexió.
L’import té com objectiu descabalar als servei dels costos que impliquen la reconnexió, sent principalment les hores de personal de la brigada, les despeses de desplaçament així com el material necessari per a la reconnexió, segons la tarifa de preus unitaris aprovada per l’ajuntament.
15.2.6. Comptadors portàtils.
El servei públic pot vendre comptadors de tipus “portàtils“ a usuaris del servei per a determinat usos que requereixen de consum d’aigua en punts de subministraments no fixes.
El preu es calcularà segons un pressupost d’acord amb la tarifa de preus unitaris aprovada per l’ajuntament.
El servei no es farà càrrec del manteniment dels comptadors portàtils que hagin sigut objecte de venda a un tercer. En cas que sigui necessari la seva reparació, es realitzarà el corresponent pressupost aplicant els preus unitaris aprovats.
Qualsevol consum registrat pel comptador de tipus portàtil, independentment del lloc o població de subministrament, els hi serà d’aplicació els preus que es defineixen en aquesta ordenança per a sèrie comercial o industrial i per a consums d’aigua ( m3 ).
15.3.7. Escomeses.
Per a la realització d’escomeses el servei, en base als corresponents amidaments, realitzarà el corresponent pressupost aplicant els preus unitaris degudament aprovats.
15.3.8. Altres.
Qualsevol altre servei a tercers vinculat al Cicle Integral de l’Aigua per al que l’ens hagi sigut habilitat per realitzar, mitjançant estatuts o reglament de servei, serà objecte d’amidament per formular el corresponent pressupost – proposta de servei.
Ocasionalment, el servei podrà realitzar venda de material aplicant els preus unitaris degudament aprovats.
Article 16. IVA aplicable a les tarifes.
Les tarifes establertes en aquesta ordenança no inclouen l’Impost sobre el Valor Afegit, a excepció que s’indiqui de forma específica.

CAPÍTOL IV.
MODIFICACIÓ DE LES TARIFES.
Article 17. Modificació de les tarifes.
Les administracions titulars del servei podran modificar les tarifes mitjançant l’aprovació d’un expedient de modificació d’aquesta ordenança, que haurà de sotmetre’s a informe de la Comissió de Preus de Catalunya.



Disposició derogatòria

Queda derogada l’Ordenança Fiscal número 310.03 reguladora de la taxa per subministrament d’aigua potable, aprovada per acord del Ple de l’Ajuntament de Blanes de 26 de setembre de 2024, publicada en el BOP de Girona número 237 de l’11 de desembre de 2024. 

Disposició final 

Aquesta ordenança entrarà en vigor quan s’hagi aprovat definitivament i publicat el seu text íntegre en el BOP de Girona, i hagi transcorregut el termini de 15 dies hàbils fixat a l’article 70.2 de la Llei 7/1985, de 2 d’abril, reguladora de les bases del règim local, i serà vigent fins a la seva modificació o derogació expresses.

TAULA A
ANNEX A L’ORDENANÇA NO FISCAL REGULADORA DE LA PRESTACIÓ PATRIMONIAL PÚBLICA NO TRIBUTÀRIA EN CONCEPTE DE TARIFES PER LA PRESTACIÓ DEL SERVEI DE SUBMINISTRAMENT D’AIGUA POTABLE I SERVEIS ACCESSORIS AL TERME MUNICIPAL DE BLANES

TAULA B
ANNEX A L’ORDENANÇA NO FISCAL REGULADORA DE LA PRESTACIÓ PATRIMONIAL PÚBLICA NO TRIBUTÀRIA EN CONCEPTE DE TARIFES PER LA PRESTACIÓ DEL SERVEI DE SUBMINISTRAMENT D’AIGUA POTABLE I SERVEIS ACCESSORIS AL TERME MUNICIPAL DE BLANES

AIGUES DE BLANES, S.A.

CONSERVACIO DE COMPTADORS
TARIFES ANY 2025

Calibre m/m Tarifa (€/mes)

7 1,0377

13 1,0693

15 1,1011

20 1,1796

25 1,6416

40 3,0577

50 5,4186

65 5,4186

80 5,4186

100 5,4186

15 ultrasonic estatic 1,6734
40 ultrasonic estatic 5,3987
50 ultrasonic estatic 7,8613
80 ultrasonic estatic 11,3089
100 ultrasonic estatic 15,5796
150 ultrasonic estatic 25,0056

